**TÁPIÓGYÖRGYE KÖZSÉG POLGÁRMESETRÉTŐL**

**E l ő t e r j e s z t é s**

**Tápiógyörgye Községi Önkormányzat**

**Képviselő-testület**

2015. augusztus 31-én tartandó **nyílt** ülésére

**1. Napirendi pont:**

Tárgy: **Előterjesztés a 2015-2016 iskolai tanévtől az általános iskola működtetésére**

Előterjesztő: Varró István polgármester

Készítette: Turóczi István Zoltánné jegyző

Mellékletek száma: db

Tárgyalta: Pénzügyi Bizottság

Az előterjesztés elfogadásához **egy szavazás** szükséges:

1. A határozathoz **névszerinti minősített többségi** szavazás

szükséges.

**Tisztelt Képviselő-testület!**

A nemzeti köznevelésről szóló 2011. évi CXC. törvény 74.§ (4) bekezdése kimondja:

*„A 3000 főt meghaladó lakosságszámú települési önkormányzat gondoskodik – a szakképző iskola kivételével – az illetékességi területén lévő összes, saját tulajdonában álló, az állami intézményfenntartó központ által fenntartott köznevelési intézmény feladatainak ellátását szolgáló ingó és ingatlan vagyon működtetéséről. A működtetés keretében a települési önkormányzat – a 76. § (3) bekezdésében foglaltak kivételével – saját forrásai terhére biztosítja a köznevelési feladat ellátásához szükséges tárgyi feltételeket, továbbá az ingó és ingatlan vagyon működtetésével összefüggő személyi feltételeket. A települési önkormányzat e kötelezettségének teljesítése alól – az ahhoz szükséges gazdasági és jövedelemtermelő képesség hiánya esetén – felmentést kérhet, továbbá egyes területszervezéssel és a lakosságszám változásával összefüggő rendkívüli esetben mentesül.”*

2012-ben az önkormányzat kérte, hogy ezen feladatát az állam lássa el. A működtetéshez havi szinten 1.158,-e Ft támogatást állapítottak meg, melyet a nettófinanszírozásból vontak le az önkormányzattól.

A 2015 évi költségvetésben betervezésre került a működtetésre 13.900,- e Ft.

2015. június 15. napján az Államkincstári rendszerb en bejelentésre került, hogy az önkormányzat 2016. szeptember 01. napjától működtetni kívánja az iskolát.

A működtetés átvételére kizárólag 2015. szeptember 01. napjától van mód.

A pedagógus állomnyi létszámba tartozók továbbra is a Jászapáti KLIK-nél maradnak.

Az ingatlan működtetésével összefüggő személyi állományt kell átvenni 2015. szeptember 01. napjától. A közalkalmazottak áthelyezéssel kerülnek vissza az önkormányzat közalkalmazotti állományába.

Ez a személyi bér és a munkaadót terhelő járulék nincs a 2015 évi költségvetésbe betervezve. Ez az összeg 1.603,- e Ft-ot jelent.(CSAK 2 FŐ TAKARÍTÓ)

Az államkincstár törzskönyvi nyilvántartásában módosítani kell az önkormányzat ellátandó kormányzati funkcióit: alsó tagozatos oktatás 091220, felső tagozatos oktatás 092120, alsó és felső tagozatos SNI tanulók.

Tehát külön adószámot nem kell kérni, és bankszámlát sem kell nyitni.

A fogyasztásmérők leolvasása, a működtetéshez szükséges ingóságok és átadása 2015. augusztus 31. napjával történik meg.

**Tisztelt Képviselő-testület!**

Kérem a Tisztelt Képviselő-testületet előterjesztésem megtárgyalására és a 2015 évi költségvetés alábbiak szerinti módosítását. Az összeg fedezete a II. félévi helyi adó bevételből kerül biztosításra.

Tápiógyörgye, 2015. augusztus 27.

Varró István

polgármester

**../2015.(VIII.31.) számú határozati javaslat**

**az általános iskola működtetésének biztosításáról**

Tápiógyörgye község Önkormányzatának Képviselő-testülete megtárgyalta az előterjesztést és az alábbi döntést hozta:

2015. szeptember 01. napjától működteti az általános iskolát.

a működtetéshez szükséges plusz költséget az önkormányzat II. félévi helyi adó bevételéből biztosítja.

a közalkalmazottakat 2015. szeptember 01. napjától áthelyezéssel átveszik a Jászapáti KLIK-től.

az Államkincstárnál vezetett törzskönyvi nyilvántartást a vállalta kormányzati funkcióknak megfelelően módosítja.

Határidő: 2015. szeptember 01.

Felelős: Varró István polgármester

Értesül: Varró István polgármester,

Juhász Attila tagintézmény vezető

Orosz István KLIK

Ilonka Zoltán igazgató

Államkincstár Budapest

Turóczi István Zoltánné jegyző

Gál Istvánné pénzügyi irodavezető